b'\n_START_ARTICLE_\nKu\xc5\xa1\xc4\x8darji\n_START_SECTION_\nFiziologija\n_START_PARAGRAPH_\nVid je pomemben za ve\xc4\x8dino ku\xc5\xa1\xc4\x8darjev, tako za lov kot za komunikacijo in kot taki imajo mnogi ku\xc5\xa1\xc4\x8darji izjemno oster barvni vid. Za ve\xc4\x8dino ku\xc5\xa1\xc4\x8darjev vid zavisi za prepoznavo telesne govorice, ki zavzema razli\xc4\x8dne poze, migljaje in premike, s katerimi ozna\xc4\x8dujejo ozemlje, re\xc5\xa1ujejo spore (borba za samice, ozemlje) in privabljajo spolne partnerje. Nekateri ku\xc5\xa1\xc4\x8darji uporabljajo svetle barve. Te barve so dobro vidne plenilcem, vendar so pogosto skrite med luskami ali po trebuhu, tako da jih ku\xc5\xa1\xc4\x8darji poka\xc5\xbeejo samo po potrebi._NEWLINE_Posebna inovacija v tem pogledu je tudi svetlo obarvana ko\xc5\xbena guba, podbradek na vratu, po navadi skrita med luskami. Ko je prikaz potreben, ku\xc5\xa1\xc4\x8dar premakne podjezi\xc4\x8dnico v vratu, kar povzro\xc4\x8di znatno pove\xc4\x8danje obarvane ko\xc5\xbee pod glavo, kar se lahko uporablja za komunikacijo. Nekatere vrste so posebno znane po tem, vzorci pa lahko vklju\xc4\x8dujejo tudi barve, vidne pod ultravijoli\xc4\x8dno svetlobo, saj jo nekateri ku\xc5\xa1\xc4\x8darji lahko zaznajo.\n_START_SECTION_\nEvolucija in medsebojno sorodstvo\n_START_PARAGRAPH_\nZadr\xc5\xbeanje osnovne \'plazilske\' amniotne telesne oblike ku\xc5\xa1\xc4\x8darjev daje misliti, da so tudi marsikatere sedanje ali izumrle \xc5\xbeivali bile ku\xc5\xa1\xc4\x8darji. Temu seveda ni tako, saj so ku\xc5\xa1\xc4\x8darji dobro definirana vrsta luskinarjev._NEWLINE_Najzgodnej\xc5\xa1i "ku\xc5\xa1\xc4\x8dar" je bil zelo povr\xc5\xa1no podoben ku\xc5\xa1\xc4\x8darjem, vendar je imel trdno, \xc5\xa1katlasto lobanjo z odprtinami samo za o\xc4\x8di, nosnice,... To so bili t. i. anapsidi. \xc5\xbdelve so obdr\xc5\xbeale tak\xc5\xa1no obliko. Zgodnji anapsidi so kasneje dobili dodatne luknje za zasidranje ve\xc4\x8djih, mo\xc4\x8dnej\xc5\xa1ih \xc4\x8deljustnih mi\xc5\xa1ic. Tak\xc5\xa1ni, z enojno luknjo synapsidi, so dali ku\xc5\xa1\xc4\x8darjem podobne pelycosaure, ki so vklju\xc4\x8devali dimetrodone in terapside, vklju\xc4\x8dno s cynodonti, iz katerih so se razvili moderni sesalci._NEWLINE_Diapsidi, ki posedujejo sen\xc4\x8dno luknjico (temporal fenestra) pred in eno za o\xc4\x8desom, so se \xc5\xa1e naprej diverzificirali. Ena veja, arhozavri, so obdr\xc5\xbeali osnovno diapsidno lobanjo in so poganjek velikemu sprektru novih \xc5\xbeivali, od katerih so najbolj znani krokodili, pterozavri, dinozavri in njihovi nasledniki pti\xc4\x8di. Ihtiozavri in pleziozavrii so izvirali iz iste diapsidne skupine._NEWLINE_Manj\xc5\xa1i lepidozavri, ki bi lahko dali razvoj ku\xc5\xa1\xc4\x8darjem, so za\xc4\x8deli zmanj\xc5\xa1evati lobanje, kar jih je naredilo la\xc5\xbeje in bolj fleksibilne. Moderna Tuatara je obdr\xc5\xbeala osnovno lepidozaversko lobanjo, kar jo razlikuje od pravih ku\xc5\xa1\xc4\x8darjev kljub zunanji podobnosti. Luskinarji, vklju\xc4\x8dno s ka\xc4\x8dami in vsemi pravimi ku\xc5\xa1\xc4\x8darji, so lobanji \xc5\xa1e nadalje zmanj\xc5\xa1ali te\xc5\xbeo na ra\xc4\x8dun spodnjega roba spodnje odprtine lobanje.\n_START_SECTION_\nRaznolikost ku\xc5\xa1\xc4\x8darjev\n_START_PARAGRAPH_\nZnotraj Lacertilie so \xc5\xa1tiri na splo\xc5\xa1no priznane podvrste, Iguania, Gekkota, Amphisbaenia in Autarchoglossa, s slepimi skinki v dru\xc5\xbeini Dibamidae, ki imajo nedolo\xc4\x8deno pozicijo. Tradicionalno izklju\xc4\x8dene iz ku\xc5\xa1\xc4\x8darjev, so ka\xc4\x8de po navadi klasificirane kot dru\xc5\xbeina s podobnim podvrstnim redom.\n_START_SECTION_\nOdnosi z ljudmi\n_START_PARAGRAPH_\nVe\xc4\x8dina ku\xc5\xa1\xc4\x8darjev ni nevarnih ljudem. Samo najve\xc4\x8dji ku\xc5\xa1\xc4\x8darji utegnejo biti smrtonosni. Komo\xc5\xa1ki varan je poznan po tem, da lahko zasleduje, napade in ubije \xc4\x8dloveka. Strupi ku\xc5\xa1\xc4\x8darjev po navadi niso smrtonosni, vendar povzro\xc4\x8dajo bole\xc4\x8dine predvsem zaradi kombinacije z mo\xc4\x8dnim ugrizom. Veliko ku\xc5\xa1\xc4\x8darjev je doma\xc4\x8dih ljubljen\xc4\x8dkov._NEWLINE_Simbol ku\xc5\xa1\xc4\x8darja je vklju\xc4\x8den v veliko kultur po svetu (npr. Tarrotarro v avstralski aboriginski mitologiji). Ljudstvo Moche davnega Peruja so \xc4\x8dastili \xc5\xbeivali in pogosto uporabljali ku\xc5\xa1\xc4\x8darje v svojih umetninah. Po popularni legendi v Maharashtri, s privezanimi vrvi, so bili ku\xc5\xa1\xc4\x8darji uporabljeni za preplezanje zidu trdnjave Sinhagad._NEWLINE_Zelene legvane jedo v srednji Ameriki in Uromastyxe v Afriki. V severni Afriki so Uromastyxi obravnavani kot dhaab oz. \'riba pu\xc5\xa1\xc4\x8dave\' in jedo jih pu\xc5\xa1\xc4\x8davska nomadska plemena.'